R O M Â N I A 
JUDEŢUL  PRAHOVA
ORAŞUL BOLDEŞTI - SCĂENI 
CONSILIUL  LOCAL
NR.10204/20.06.2024

A  V  I  Z
· [bookmark: _GoBack]asupra proiectului de hotărâre privind aprobarea contractării unui împrumut în valoare de 1.000.000 lei, în conformitate cu prevederile art.I din Ordonanța de Urgență a Guvernului nr.35/2024

Subsemnata Tudor Florina Neli, secretar general  al oraşului Boldeşti-Scăeni, analizând proiectul de hotărâre privind aprobarea contractării unui împrumut în valoare de 1.000.000 lei, în conformitate cu prevederile art.I din Ordonanța de Urgență a Guvernului nr.35/2024, am constatat următoarele:
Potrivit dispoziţiilor art. I alin. (1) din Ordonanţa de urgenţă a Guvernului nr. 35/2024 pentru asigurarea unor împrumuturi din Trezoreria Statului, precum şi pentru modificarea şi completarea unor acte normative aferente reprezentării statului în litigiile arbitrale şi judiciare internaţionale şi concesionării proprietăţii publice a statului şi pentru modificarea şi completarea unor acte normative;, Prin derogare de la prevederile art. 61 alin. (1) şi ale art. 63 alin. (4) şi (41) din Legea nr. 273/2006 privind finanţele publice locale, cu modificările şi completările ulterioare, şi de la prevederile Legii nr. 417/2023 pentru aprobarea plafoanelor unor indicatori specificaţi în cadrul fiscal-bugetar pe anul 2024, referitoare la plafoanele privind finanţările rambursabile, care pot fi contractate de către unităţile administrativ-teritoriale, precum şi cele privind tragerile din finanţările rambursabile contractate sau care urmează a fi contractate de către unităţile administrativ-teritoriale, începând cu data intrării în vigoare a prezentei ordonanţe de urgenţă, unităţile administrativ-teritoriale, cu excepţia municipiilor reşedinţă de judeţ şi a sectoarelor municipiului Bucureşti, pot solicita, inclusiv pentru instituţiile publice finanţate integral din bugetul local şi pentru asociaţiile de dezvoltare intercomunitară din care fac parte, de la Ministerul Finanţelor, până cel târziu la data de 30 septembrie 2024, contractarea în anul 2024 a unor împrumuturi din venituri din privatizare, înregistrate în contul curent general al Trezoreriei Statului, în limita sumei de 1.000.000 mii lei.
Potrivit dispoziţiilor art. 3, alin. (1), lit. e) din  Normele Metodologice din 25 aprilie 2024 privind mecanismul de acordare şi derulare a împrumuturilor acordate unităţilor administrativ-teritoriale conform Ordonanţei de urgenţă a Guvernului nr. 35/2024 pentru asigurarea unor împrumuturi din Trezoreria Statului, precum şi pentru modificarea şi completarea unor acte normative aferente reprezentării statului în litigiile arbitrale şi judiciare internaţionale şi concesionării proprietăţii publice a statului şi pentru modificarea şi completarea unor acte normative, pentru contractarea împrumuturilor, unităţile administrativ-teritoriale depun în două exemplare la direcţiile generale regionale ale finanţelor publice/administraţiile judeţene ale finanţelor publice, în termenul prevăzut la art. 1 alin. (1), următoarele documente. 
„Lit. e): hotărârea autorităţii deliberative prin care se aprobă contractarea împrumutului, potrivit modelului prevăzut în anexa nr. 8;
Potrivit dispoziţiilor art.129 alin. (4) lit. b), consiliul local aprobă, la propunerea primarului, contractarea şi/sau garantarea împrumuturilor, precum şi contractarea de datorie publică locală prin emisiuni de titluri de valoare, în numele unităţii administrativ-teritoriale, în condiţiile legii. 
	Faţă de cele de mai sus şi în conformitate cu prevederile art. 243, alin (1)  lit. a) din  OUG nr. 57/2019 privind Codul administrativ, cu modificările şi completările ulterioare, avizez favorabil acest proiect.

